**AIŠKINAMASIS RAŠTAS**

**DĖL KORUPCIJOS PREVENCIJOS IR KONTROLĖS KLAIPĖDOS MIESTO SAVIVALDYBĖS INSTITUCIJOSE IR ĮSTAIGOSE BEI VIEŠOSIOSE ĮSTAIGOSE UŽTIKRINIMO**

1. **Sprendimo projekto esmė, tikslai ir uždaviniai**

Teikiamu sprendimo projektu siekiama įpareigoti Klaipėdos miesto savivaldybės institucijų ir įstaigų bei viešųjų įstaigų vadovus įgyvendinti Lietuvos Respublikos Korupcijos prevencijos įstatymo nuostatas.

1. **Projekto rengimo priežastys ir kuo remiantis parengtas sprendimo projektas**

Tarybos sprendimo projektas parengtas atsižvelgiant į tai, kad 2014-03-14 Mero raštu Nr. (4.28)-R2-852 buvo kreiptasi į Klaipėdos miesto savivaldybės kontroliuojamas įstaigas ir organizacijas ir prašyta informuoti Klaipėdos miesto savivaldybės administraciją apie Korupcijos prevencijos įstatymo nuostatų įgyvendinimą. Buvo gauta informacija jog 23 įstaigose vis dar nėra parengtų Korupcijos prevencijos programų. Todėl, atsižvelgiant į gautą informaciją bei vykdant Korupcijos prevencijos ir kontrolės komisijos 2014-04-15 posėdžio protokolo Nr. TAR1-37 nutarimą, bei siekiant tinkamai įgyvendinti Lietuvos Respublikos Korupcijos prevencijos įstatymo nuostatas, buvo parengtas šis sprendimo projektas.

1. **Kokių rezultatų laukiama:**

 Klaipėdos miesto savivaldybės institucijų ir įstaigų bei viešųjų įstaigų vadovai asmeniškai vykdys korupcijos prevencijos ir kontrolės funkcijas arba paskirs asmenis, atsakingus už korupcijos prevencijos ir kontrolės vykdymą ir informacija apie juos pateikiama Klaipėdos miesto savivaldybės tarybos korupcijos prevencijos ir kontrolės komisijai. Užtikrinama, kad Klaipėdos miesto savivaldybės įstaigose būtų nustatomos veiklos sritys, kuriose egzistuoja didelė korupcijos pasireiškimo tikimybė. Nustačius veiklos sritis, kuriose egzistuoja didelė korupcijos pasireiškimo tikimybė, užtikrinamas korupcijos prevencijos programų, jų įgyvendinimo priemonių planų parengimas. Kasmet teikiama informacija Savivaldybės korupcijos prevencijos ir kontrolės komisijai apie asmenis, atsakingus už korupcijos prevencijos ir kontrolės funkcijas įstaigose, nurodomos veiklos sritys, kuriose egzistuoja didelė korupcijos pasireiškimo tikimybė, korupcijos prevencijos programų ir jų įgyvendinimo priemonių planų parengimą bei įgyvendinimą, komisijos kvietimu dalyvaujama komisijos posėdžiuose. Skelbiama informacija apie veiklos sritis, kuriose egzistuoja didelė korupcijos pasireiškimo tikimybė, Korupcijos prevencijos programos, jų įgyvendinimo priemonių planai ir įgyvendinimo eiga įstaigų interneto svetainėse. Įstaigos, kurios neturi interneto svetainės, korupcijos prevencijos programas ir jų įgyvendinimo planus skelbia Savivaldybės interneto svetainėje. Klaipėdos miesto savivaldybės tarybos Korupcijos prevencijos ir kontrolės komisijai pavedama vykdyti savivaldybės įstaigų korupcijos prevencijos programų įgyvendinimo stebėsena.

1. **Sprendimo projekto metu gauti specialistų vertinimai**

 Negauta.

1. **Lėšų poreikis sprendimo įgyvendinimui**

Išlaidos nenumatomos.

1. **Galimos teigiamos ar neigiamos sprendimo priėmimo pasekmės**

Neigiamų sprendimo priėmimo pasekmių nenumatoma.

Teigiamos pasekmės nurodytos 3 punkte.

|  |
| --- |
| O. Garjoniene, tel. 39 60 21, 2014-05-12 |

|  |  |
| --- | --- |
| Teisės skyriaus vedėjas | Andrius Kačalinas |